Det er blevet første weekend i december, og der med den tid på året, hvor Voergaard slot slår dørene op til juleudstilling.

I tæt samarbejde med havedesignerne Stig Lauritsen og Greg Kobett, kendt fra Paradehuset - orangen og tegnestue på Gisselfeld, har de på Voergaard Slot udsmykket flere af slottes rum i bedste julestil - dog med nogle lidt anderledes detaljer end man plejer at se. Juleudsmykningen står i rosens tegn, og man kan derfor finde roser i både adventskransen, på juletræet, på gulvet, ja, praktisk talt overalt. Havedesigner Stig Lauritsen håber, at de besøgende nordjyder kan tage lidt inspiration med sig hjem. -Man kan jo sagtens putte friske roser på sit træ derhjemme. Det behøves ikke at være sådan nogle overdådige roser, det kan godt være en lille rose man har købt i supermarkedet, som man sætter på sit træ, siger han. Der indgår mange friske blomster i juledekorationerne, og udsmykningen har derfor en begrænset levetid. Allerede søndag den 5. december pilles den ned igen.